APSTIPRINĀTS

ar labklājības ministra

2014.gada\_\_\_jūnija rīkojumu Nr.\_\_

(2.pielikums)

**Zināšanu pilnveides izglītības programmas speciālo zināšanu bērnu tiesību aizsardzības jomā apguvei 24 akadēmisko stundu apmērā paraugs**

**(Valsts policijas amatpersonām, ieslodzījuma vietu darbiniekiem, Valsts probācijas dienesta darbiniekiem)**

**Programmas mērķis:**

Pilnveidot zināšanas par izmaiņām un aktualitātēm bērnu tiesību aizsardzības jomā, tā normatīvajā regulējumā un prasmes, kas nepieciešamas Valsts policijas amatpersonām, ieslodzījuma vietu un Valsts probācijas dienesta darbiniekiem, kuri strādā ar bērniem, lai nodrošinātu bērnu tiesību aizsardzību darbā.

**Apmācību ilgums:**

Kopējais apmācību ilgums ir 24 akadēmiskās stundas. Stundu skaits katrai no tēmām ir indikatīvs un programmas autors to var mainīt, saskaņojot to ar Valsts bērnu tiesību aizsardzības inspekciju.

**Kursa materiāli:**

Lektoru kursa materiālu apkopojums.

**Klausītāju grupas lielums:**

Optimālais kursa dalībnieku skaits grupā ir līdz 25 cilvēkiem.

**Ieteicamās metodes:**

Ņemot vērā, ka policijas darbinieki apmeklējot šo kursu būs jau piecus gadus strādājuši ar bērniem, un viņi praksē būs saskārušies ar dažādām situācijām, to skaitā ar situācijām, kuras ir pretrunīgas, apmācībai būtu jāorientējas uz gadījumu analīzi.

**Programmā iekļauto tēmu izklāsts:**

|  |  |  |  |  |
| --- | --- | --- | --- | --- |
|  | **Tēma** | **Vadlīnijas apmācības programmas realizēšanai** | **Metodes** | **Akadēmisko klātienes stundu skaits** |
| **1.** | **Jauninājumi un aktualitātes bērnu tiesību aizsardzības sistēmā, normatīvajos aktos un starptautiskajos tiesību aktos** | | |  |
| **1.1.** | Jauninājumi un aktualitātes bērnu tiesību aizsardzības sistēmā, normatīvajos aktos un starptautiskajos tiesību aktos | * Jauninājumi un aktualitātes bērnu tiesību aizsardzības sistēmā; * Jauninājumi un aktualitātes Latvijas normatīvajos aktos; * Jauninājumi un aktualitātes starptautiskajos tiesību aktos. | * Lekcija * Diskusija | **2 stundas** |
| **2.** | **Vardarbība pret bērnu, tās veidi un pazīmes** | | | **6 stundas** |
| 2.1. | Vardarbības gadījumu atpazīšanas īpatnības un riska novērtēšanas problemātika | * Vardarbība (seksuāla vardarbība, emocionāla vardarbība, fiziska vardarbība, vecāku nolaidība) pret dažāda vecuma grupu bērniem, to atpazīšanas īpatnības un riska izvērtēšana: * Bērniem līdz 3 gadu vecumam; * Pirmsskolas vecuma bērniem (3 līdz 6-7 gadu vecumam); * Sākumskolas vecuma bērniem (6-7 aptuveni līdz 12 gadu vecumam); * Pusaudžu vecuma bērniem (aptuveni no 12 gadiem līdz 18 gadiem). * Vardarbība (seksuāla vardarbība, emocionāla vardarbība, fiziska vardarbība, vecāku nolaidība) pret bērniem ar īpašām vajadzībām un tās atpazīšanas īpatnības: * Bērniem, kuriem ir garīgās attīstības traucējumi; * Bērni ar dzirdes/redzes/kustības traucējumiem; * Bērni ar psihiskiem un uzvedības traucējumiem. * Incests, attiecību specifika starp varmāku un bērnu seksuālas izmantošanas gadījumos ģimenē | * Lekcija * Gadījumu analīze |
| 2.2. | Vardarbība vienaudžu vidū | Vardarbība vienaudžu vidū:   * Izpausmes veidi; * Vardarbībā cietušā riska faktori; * Vardarbības veicēja pazīmes un riska faktori; * Vardarbībā cietušajam radītās sekas. | * Lekcija * Diskusija |
| 2.3. | Noziedzīgu nodarījumu, saistītu ar vardarbību ģimenē, izmeklēšana un pagaidu aizsardzības pret vardarbību piemērošana, ar to saistīta problemātika.  Soda piemērošanas īpatnības vardarbības pret bērnu un vardarbības ģimenē gadījumos. Piemērotā soda veida izvēle. | * Vardarbības pret bērnu ģimenē un vardarbības bērna ģimenē pazīmes, izmeklēšanas un atpazīšanas īpatnības * Sodu veidi, to mērķis un piemērošana ģimenes locekļiem par bērnu tiesību pārkāpumiem un par vardarbīgiem nodarījumiem. * Naudas sodu piemērošana vardarbības ģimenē gadījumos, izvērtējot vainīgā iespējas izpildīt finansiālas saistības pret cietušo un soda ietekmi uz ģimenes locekļu labklājību. | * Lekcija * Labās prakses piemēri |
| 2.4. | Bērns vai bērna ģimenes loceklis – cilvēktirdzniecības upuris | Bērns vai ģimenes loceklis cietušais no cilvēktirdzniecības:   * Cilvēktirdzniecības jēdziens (piespiedu darbs, piespiedu seksuālo pakalpojumu sniegšana, fiktīvās laulības); * Cilvēktirdzniecībā cietušo atpazīšana un identificēšana; * Cilvēktirdzniecības veicinošie faktori; * Sociālās rehabilitācijas pakalpojumi un citi palīdzības veidi cilvēktirdzniecībā cietušajiem. | * Lekcija |
| **3.** | **Starpinstitucionālā sadarbība bērnu tiesību aizsardzības nodrošināšanā** | | | **4 stundas** |
| 3.1. | Komandas darba pamatprincipi starpinstitucionālajā un starpprofesionālajā sadarbībā, bērnu tiesību aizsardzības nodrošināšanā | Komandas darba pamatprincipi starpinstitucionālajā un starpprofesionālajā sadarbībā:   * strādājot ar cietušajiem bērniem * strādājot ar nepilngadīgajiem likumpārkāpējiem | * Lekcija * Gadījumu analīze |
| **4.** | **Nepilngadīgais kriminālprocesā un administratīvo pārkāpumu procesā** | | | **12 stundas** |
| 4.1. | Saskarsme ar nepilngadīgo cietušo, liecinieku vai likumpārkāpēju | * Saskarsme ar nepilngadīgo, kas iesaistīts kriminālprocesā kā cietušais vai liecinieks: * Nepilngadīgā cietušā un liecinieka raksturojums; * Saskarsmes īpatnības ar dažāda vecuma nepilngadīgajiem cietušajiem un lieciniekiem. * Saskarsme ar nepilngadīgo likumpārkāpēju: * Nepilngadīgā likumpārkāpēja raksturojums, viņa uzvedības cēloņi un motivācija; * Saskarsmes īpatnības ar dažāda vecuma nepilngadīgajiem likumpārkāpējiem. | * Lekcija * Situācijas izspēle un analīze * Prasmju treniņš pārī |
| 4.2. | Mediācija un izlīgums | * Mediācija: * veidi; * pamatprincipi; * priekšrocības un ierobežojumi, t.sk. mediācijas ierobežojumi vardarbības ģimenē gadījumos. * Izlīgums: * pamatprincipi; * nepilngadīgā iesaistīšana izlīgumā. | * Lekcija |
| 4.3. | Kompensācija vardarbībā cietušām personām | Kompensācija vardarbībā cietušām personām:   * Cietušie, kuriem ir tiesības uz kompensāciju; * Kompensācijas cietušajam saņemšanas kārtība. | * Lekcija |
| **Kopā:** | |  |  | **24 stundas** |

Labklājības ministrijas Bērnu un ģimenes politikas departamenta direktore L.Liepiņa